[{"text_idx": "#000000", "text": "COVID-19aren aurkako txertoak hilekoaren zikloan aldaketa iragankorrak eragin ditzakeela dio ikerketa batek"}, {"text_idx": "#000001", "text": "Extremadurako Unibertsitateko ikerlari-talde batek zuzendu du ikerketa, eta galdekatutako 17.515 emakumeetatik ia erdiek hilerokoan alterazioak sumatu dituzte: iraupenean, isuritako odol kantitatean edota menstruazio aurreko sintometan."}, {"text_idx": "#000003", "text": "Ikerlari-taldearen arabera, ziklo menstrualean aldaketa izan duten emakumeen kasuak hainbeste izanik, sendoa da txertaketa eta zikloaren alterazioa lotzeko argudioa. Aldaketak izan dituzte hilerokoaren iraupenean (%46,8k), odol-jarioan (%44,5ak), hilerokoen arteko odol-isurietan eta menstruazioaren aurreko sintometan."}, {"text_idx": "#000005", "text": "Granadako Unibertsitateak ere ikerketa bat abiatu zuen, Laura Baena emaginak eta Olga Ocon ginekologoak zuzendutakoa; Eldiario.es atariak jaso duenez, emaitzak aztertzen ari dira oraindik. Oconen hitzak bildu ditu hedabideak: ginekologoak dio segur aski zikloaren aldaketak iragankorrak izango direla, eta emakume gehienen kasuan ez diela eragingo osasunari ezta ugalkortasunari, baina efektu horiek existitze hutsagatik agertu egin beharko liratekeela COVID-19aren aurkako txertoaren albo-ondorio gisa. \u201cSukarra zein buruko mina eragin diezakezula dakizun modu berean jakin behar duzu hau ere pasa dakizukeela. Bestela, azalpen jakinik gabeko hamar eguneko odol-jarioa izan eta beldurtu egingo zara\u201d, azaldu du."}, {"text_idx": "#000007", "text": "Txinan derrigorrezko isolamendu neurriak kendu dituzte nazioarteko bidaiarientzat, eta eguneroko kutsatzeen datuak emateari utzi. Politika aldaketa baten ondorioz dira neurriok, baina egoeraren kontrolik ezak nazioartean izan dezakeen eraginaz ohartarazi dute zenbait adituk."}, {"text_idx": "#000009", "text": "Milaka herritar kalera atera dira hiriburu nagusietan, Txinako Gobernuaren zero COVID estrategiak eragiten dituen kalte ekonomikoak eta psikologikoak salatzera. Aspaldi ikusi gabeko mobilizazioetan orri zuria erakusten dute manifestariek, zentsura irudikatzeko. Pandemia hasi... [+]"}, {"text_idx": "#000010", "text": "Heriotza, drama, lana, luizia, mina, angustia. Mugak, neurriak, grinak, maitasuna eta sendia. Inauteria. Zaldibar eta pandemia; bizitza zabortegian. Estreinatzear da Axut eta Artedrama antzerki konpainiek elkarlanean sortu duten azken lana: Hondamendia. Urriaren 14an egingo dute... [+]"}]